b'\n_START_ARTICLE_\nCecilia Grubbstr\xc3\xb6m\n_START_SECTION_\nKlubhold\n_START_PARAGRAPH_\nHun begyndte at spille h\xc3\xa5ndbold i den lokale klub IK S\xc3\xa4vehof. Her var hun med til at vinde det svenske mesterskab i 2007, 2008, 2009, 2010, 2011 og 2012._NEWLINE_Den 11. februar 2012 annoncerede Viborg H\xc3\xa5ndbold Klub og Grubbstr\xc3\xb6m, at hun fra 1. juli 2012 skiftede til den danske klub p\xc3\xa5 en 2-\xc3\xa5rig kontrakt. I starten af \xc3\xa5r 2013 skiftede hun med \xc3\xb8jeblikkelig virkning til den franske ligaklub OGC Nice Handball pga. konkurrencesituationen p\xc3\xa5 m\xc3\xa5lvogterposten i Viborg HK.\n_START_SECTION_\nLandshold\n_START_PARAGRAPH_\nI december 2010 var Cecilia Grubbstr\xc3\xb6m med til at vinde s\xc3\xb8lvmedaljer ved EM i h\xc3\xa5ndbold, hvor Sveriges A-landshold tabte til Norge. Den 25. november 2012 havde hun spillet 72 kampe og scoret \xc3\xa9t m\xc3\xa5l for det bedste nationalmandskab.'